Решение на Общия съд от 17 ноември 2017 г. — Endoceutics/EUIPO — Merck (FEMIBION
(Дело T-802/16)1
(Марка на Европейския съюз — Производство по отмяна — Словна марка на Европейския съюз „FEMIBION“— Частична отмяна — Член 51, параграф 1, буква а) от Регламент (ЕО) № 207/2009  (понастоящем член 58, параграф 1, буква a) от Регламент (ЕС) 2017/1001) — Доказателство за реалното използване на марката — Квалифициране на стоките, за които е доказано реалното използване)
Език на производството: английски
Страни
Жалбоподател: Endoceutics, Inc. (Квебек, Канада) (представител: M. Wahlin, адвокат)
Ответник: Служба на Европейския съюз за интелектуална собственост (представители: M. Vuijst и A. Folliard-Monguiral)
Друга страна в производството пред апелативния състав на EUIPO: Merck KGaA (Дармщат, Германия) (представители: M. Best, U. Pfleghar и S. Schäffner, адвокати)
Предмет
Жалба срещу решението на първи апелативен състав на EUIPO от 14 юли 2016 г. (преписка R 1608/2015-1), постановено в производство по отмяна със страни Endoceutics и Merck.
Диспозитив
Отменя решението на първи апелативен състав на Службата на Европейския съюз за интелектуална собственост (EUIPO) от 14 юли 2016 г (преписка R 1608/2015-1) в частта, в която запазва регистрацията на марката на Европейския съюз за „фармацевтичните препарати за подсилване на имунната система, за менопауза, за менструация, за третиране и следене на бременността, за превенция, за лечение и справяне със стреса, за превенция, за лечение и справяне със стреса, причинен от небалансирано или непълноценно хранене“.
Отхвърля жалбата в останалата ѝ част.
Merck KGaA понася, наред с направените от него съдебни разноски, и половината от съдебните разноски на Endoceutics Inc. пред Общия съд, както и съдебните разноски на Endoceutics пред апелативния състав.
Endoceutics понася половината от направените от него съдебни разноски.
EUIPO понася направените от нея съдебни разноски.
____________
1 ОВ C 22, 23.1.2017 г.